KLASA: 602-04/17-01/05

URBROJ: 2158-60-41-17-01

Osijek, 7. ožujka 2017.

Na temelju članka 13. Zakona o pravu na pristup informacijama („Narodne novine“ broj 25/13., i 85/15.) i članka 20. stavka 5. podstavka 29. Pravilnika Odjela za matematiku Sveučilišta Josipa Jurja Strossmayera u Osijeku, pročelnica Odjela za matematiku, prof. dr. sc. Mirta Benšić, dana 7. ožujka 2017. godine donosi sljedeću

**ODLUKU**

**o imenovanju službenika za informiranje**

**I.**

Ovom Odlukom imenuje se Službenik za informiranje na Odjelu za matematiku u sastavu Sveučilišta Josipa Jurja Strossmayera u Osijeku, kao tijelu javne vlasti. Službenik za informiranje je posebna službena osoba mjerodavna za rješavanje ostvarivanja prava na pristup informacijama.

**II.**

Službenikom za informiranje imenuje se Vlado Fotak, dipl. iur., tajnik Odjela za matematiku.

**III.**

Službenik za informiranje obavlja poslove redovitog objavljivanja informacija, sukladno unutarnjem ustroju Odjela za matematiku, kao i rješavanja pojedinačnih zahtjeva za pristup informacijama i ponovne uporabe informacija, unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Odjela za matematiku, osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

**IV.**

Ova Odluka stupa na snagu danom donošenja.

**V.**

Danom stupanja na snagu ove Odluke prestaje vrijediti Odluka od 31. siječnja 2012. o imenovanju Biljane Graša, dipl. prav., službenicom za informiranje.

**PROČELNICA**

**Prof. dr. sc. Mirta Benšić**

DOSTAVITI:

1. Službenik za informiranje
2. Personalni dosje
3. Tajništvo
4. Mrežna stranica Odjela
5. Pismohrana